સંજય લીલા ભણસાલીના આવનારી ફિલ્મ 'પદ્માવતી' કોઇને કોઈ કારણે ચર્ચામાં આવતી હોય છે. આ ફિલ્મ 1 ડિસેમ્બરના રોજ રિલિઝ થવાની છે. ફિલ્મની વાર્તાને લઇને રાજપૂત સમાજ સતત વિરોધ કરી રહ્યો છે. 16 ઓક્ટોબરના રોજ સુરત ખાતે એક મોલમાં દીપિકાને રાણી પદ્માનતીના અવતારમાં દર્શાવતી એક રંગોળી કરવામાં આવી હતી. આ રંગોળી બનાવતા 48 કલાકનો સમય લાગ્યો હતો. આ મોલમાં ફિલ્મનો વિરોધ કરવા આવેલા રાજપૂત સમાજના લોકોએ એ રંગોળી બગાડી નાંખી હતી. આ ઉપરાંત મોલમાં લાગેલા ફિલ્મના પોસ્ટર પણ ફાડી નાંખ્યા હતા. આ ઘટનાથી દીપિકા પાદુકોણ ખૂબ જ નારાજ થઈ હતી અને તેણે આ અંગે એક ટ્વીટ કર્યું હતું.